Άννα Απέργη Κωνσταντινίδη

Η **Άννα Απέργη Κωνσταντινίδη** (Δράμα, 28 Δεκεμβρίου 1973), είναι αναγνωρίσιμο πρόσωπο γενικότερα στον τομέα της διεκδίκησης και της προάσπισης των ανθρωπίνων δικαιωμάτων, πρώην Προεδρίνα του '''Σωματείου Υποστήριξης Διεμφυλικών''' (ΣΥΔ) και μέλος της **Εθνικής Επιτροπής για τα Δικαιώματα του Ανθρώπου** (ΕΕΔΑ).

## Σύντομη βιογραφία
Γεννήθηκε στις 28 Δεκεμβρίου 1973, στη Δράμα. Είναι **Ειδική Σύμβουλος/Εμπειρογνώμονας θεμάτων [[Δικαιώματα ΛΟΑΤ στην Ελλάδα|ΛΟΑΤΚΙ+]], Ισότητας & Diversity**, μέλος και πρώην Προεδρίνα του '''Σωματείου Υποστήριξης Διεμφυλικών''' (ΣΥΔ). Είναι ορισμένο μέλος από το ΣΥΔ στο **Δίκτυο Καταγραφής Περιστατικών Ρατσιστικής Βίας**, και, εκπρόσωπος του Σωματείου στο **Μηχανισμό Καταγραφής της ΕΕΔΑ**.

Από το 2022, είναι ορισμένο μέλος από τις ΛΟΑΤΚΙ+ οργανώσεις στην **Εθνική Επιτροπή για τα Δικαιώματα του Ανθρώπου** (ΕΕΔΑ) και **Προεδρεύουσα του Τμήματος Προώθησης των Δικαιωμάτων του Ανθρώπου της ΕΕΔΑ**, ενώ εκπροσωπεί την Εθνική Επιτροπή, στο **Εθνικό Συμβούλιο κατά του Ρατσισμού και της Μισαλλοδοξίας** (ΕΣΡΜ) στο Υπουργείο Κοινωνικής Συνοχής και Οικογένειας.

Από το 2016 έως και το 2022, εργάστηκε ως Ειδική Σύμβουλος (Expert) σε θέματα ασύλου **ΛΟΑΤΙ+** **ατόμων με προσφυγικό/μεταναστευτικό προφίλ και αιτούντων διεθνούς προστασίας** στη ΜΚΟ **PRAKSIS**, ενώ το 2018 υπήρξε μέλος της **Επιστημονικής Ομάδας Εργασίας του Υπουργείου Υγείας** με στόχο την πλήρη πρόσβαση των τρανς και ίντερσεξ προσώπων στο χώρο της υγείας.

Είναι εκπαιδεύτρια του εκπαιδευτικού προγράμματος του **Ελληνικού Κέντρου Focusing** με τίτλο «Εισαγωγικό Εκπαιδευτικό Πρόγραμμα: Φύλα και Κοινωνίες – Κριτικές Προσεγγίσεις στο ΛΟΑΤΚΙ+ φάσμα και το Ετεροκανονικό Πλαίσιο», και **Special Advisor στο** **Diversity Charter Greece**, μία πρωτοβουλία της Ευρωπαϊκής Επιτροπής για την προώθηση της διαφορετικότητας στις ελληνικές επιχειρήσεις.

## Πολιτική δραστηριότητα
**<u>Συμμετείχε σε πολλές συνεδριάσεις Επιτροπών της [[Βουλή των Ελλήνων|Βουλής των Ελλήνων]], όπως:</u>**

- στην Επιτροπή Δημόσιας Διοίκησης, Δημόσιας Τάξης και Δικαιοσύνης, για την ψήφιση του νόμου του **[[Σύμφωνο συμβίωσης|Συμφώνου Συμβίωσης]]** (2015),

- στην Επιτροπή Δημόσιας Διοίκησης, Δημόσιας Τάξης και Δικαιοσύνης, για την ψήφιση του νόμου της **Ίσης Μεταχείρισης** (2016),

- στη συνεδρίαση της Ειδικής Μόνιμης Επιτροπής Ισότητας, Νεολαίας και Δικαιωμάτων του Ανθρώπου, με θέμα την **Ετήσια Έκθεση του Δικτύου Καταγραφής Περιστατικών Ρατσιστικής Βίας** (2016),

- στην Επιτροπή Δημόσιας Διοίκησης, Δημόσιας Τάξης και Δικαιοσύνης, για την ψήφιση του νόμου της **Νομικής Αναγνώρισης της Ταυτότητας Φύλου** (2017),

- στη συνεδρίαση της Διαρκούς Επιτροπής Δημόσιας Διοίκησης, Δημόσιας Τάξης και Δικαιοσύνης και της Ειδικής Μόνιμης Επιτροπής Ισότητας, Νεολαίας και Δικαιωμάτων του Ανθρώπου, με θέμα συζήτησης την **Κύρωση της Σύμβασης του Συμβουλίου της Ευρώπης για την Πρόληψη και την Καταπολέμηση της Βίας κατά των γυναικών και της Ενδοοικογενειακής Βίας** (2018),

- στη συνεδρίαση της Ειδικής Μόνιμης Επιτροπής Ισότητας, Νεολαίας και Δικαιωμάτων του Ανθρώπου , με θέμα συζήτησης: "**«metoo_greece»: Μέτρα για την πρόληψη και καταπολέμηση της ηθικής και σεξουαλικής παρενόχλησης και βίας στη δημόσια ζωή.**" (2021),

- στις συνεδριάσεις της Διαρκούς Επιτροπής Δημόσιας Διοίκησης, Δημόσιας Τάξης και Δικαιοσύνης, για την επεξεργασία και την εξέταση του Σχεδίου Νόμου του Υπουργείου Προστασίας του Πολίτη για την **αναμόρφωση του Σωφρονιστικού Κώδικα** (2022),

- στις συνεδριάσεις της Διαρκούς Επιτροπής Μορφωτικών Υποθέσεων της Βουλής για την επεξεργασία του Νόμου **«Ζούμε Αρμονικά Μαζί - Σπάμε τη Σιωπή»: Ρυθμίσεις για την πρόληψη και αντιμετώπιση της βίας και του εκφοβισμού στα σχολεία** και άλλες διατάξεις (2023),

- στις συζητήσεις της Διαρκούς Επιτροπής Δημόσιας Διοίκησης, Δημόσιας Τάξης και Δικαιοσύνης, για τη σύσταση του νόμου **«Ισότητα στον πολιτικό γάμο, τροποποίηση του Αστικού Κώδικα σε άλλες διατάξεις»** (2024).

## Εκπαιδεύσεις
Συμμετείχε με εκπαιδευτικό ρόλο σε πάρα πολλά επιμορφωτικά σεμινάρια και εκπαιδευτικά προγράμματα πάνω σε θέματα ΛΟΑΤΚΙ+, Ισότητας Φύλων και Συμπερίληψης, όπως:

Από το 2020 έως το 2021, εργάστηκε ως εκπαιδεύτρια στο ετήσιο Πανεπιστημιακό Πρόγραμμα του **[[Πανεπιστήμιο Αιγαίου|Πανεπιστημίου Αιγαίου]]** με τίτλο **«GESTALT Καταφατική ΛΟΑΤΚΙ Συμβουλευτική για τη σεξουαλική διαφορετικότητα και τις ταυτότητες φύλου»,** σε διήμερο εκπαιδευτικό σεμινάριο της **Εθνικής Σχολής Δικαστών** **προς Δικαστές και Εισαγγελείς** για τα δικαιώματα των ΛΟΑΤΚΙ+,  σε επιμορφωτικό σεμινάριο της **Εθνικής Επιτροπής για τα Δικαιώματα του Ανθρώπου (ΕΕΔΑ) προς Ειρηνοδίκες για την ορθή εφαρμογή του Ν.4491/2017 της νομικής αναγνώρισης της ταυτότητας φύλου**, από τον Φεβρουάριο έως και τον Μάιο του 2022 υπήρξε εκπαιδεύτρια του επιμορφωτικού προγράμματος του **Υπουργείου Προστασίας του Πολίτη προς αξιωματικούς της Ελληνικής Αστυνομίας**, σε θέματα ΛΟΑΤΚΙ+, από τον Δεκέμβριο του 2022 έως και τον Ιούνιο του 2023, υπήρξε εκπαιδεύτρια στη **Δημόσια Υπηρεσία Απασχόλησης – Δ.ΥΠ.Α**. (πρώην ΟΑΕΔ), προς εργασιακούς συμβούλους ανέργων και επιχειρήσεων, επίσης το 2023 υπήρξε εκπαιδεύτρια για την επιμόρφωση όλου του προσωπικού του **Κέντρου για την Καταπολέμηση της Έμφυλης Βίας και των Πολλαπλών Διακρίσεων του Δήμου Αθηναίων**, με ιδιαίτερη έμφαση την εκπαίδευση των ψυχολόγων και των κοινωνικών λειτουργών του Κέντρου, ενώ το 2024 συμμετείχε με εκπαιδευτικό ρόλο σε επιμορφωτικά προς το επιστημονικό προσωπικό των **Δημοτικών Ιατρείων του Δήμου Αθηναίων**, πάνω σε ζητήματα ΛΟΑΤΚΙ+.

Το 2023, δημιούργησε ένα νέο πρωτοπόρο εκπαιδευτικό πρόγραμμα με τίτλο: **«Η διασφάλιση της ίσης μεταχείρισης και των δικαιωμάτων των ΛΟΑΤΚΙ+ στις ελληνικές επιχειρήσεις»**, το οποίο αποτελεί μία πρωτοβουλία για τη συμπερίληψη των ΛΟΑΤΚΙ+ προσώπων, και την προστασία της ισότητας αλλά και της προάσπισης των δικαιωμάτων των ΛΟΑΤΚΙ+ στις ελληνικές επιχειρήσεις, το οποίο έχουν παρακολουθήσει μέχρι και σήμερα πάρα πολλές επιχειρήσεις και οργανισμοί.

## Έρευνες
«ΛΟΑΤΚΙ+ Πρόσφυγες στην Ελλάδα. Η συμφωνία Ε.Ε.-Τουρκίας και πέρα από αυτήν», 2020.

«Εργασία στο σεξ», 2021.

## Άρθρα
ΛΟΑΤΚΙ+φοβία – Οι προκλήσεις αναφορικά με τη ρητορική μίσους

Για την Παγκόσμια Ημέρα Ατόμων με Αναπηρία

Μια απάντηση στο ομοτρανσφοβικό άρθρο του «Μωβ»

Ίσα δικαιώματα για ένα πιο συμπεριληπτικό αύριο

20 Νοεμβρίου: Ημέρα απολογισμού μίσους, ημέρα αφύπνισης και αγώνα υπέρ της δημοκρατίας

Η πολλαπλή δολοφονία της Άννας

Pride: Η υπερηφάνεια κτίζεται συλλογικά, με συμπαράταξη και συνεργασία

Η νομική αναγνώριση της ταυτότητας φύλου δεν έχει εκ περιτροπής εφαρμογή

Μια φορά και έναν καιρό…. Κάπως έτσι δεν αρχίζουν όλα τα παραμύθια;

Πόσα είναι τα φύλα βρε παιδί μου;

Παγκόσμια Ημέρα της Γυναίκας 2025 – Να αγωνιστούμε για ένα μέλλον με περισσότερη ασφάλεια & αξιοπρέπεια

Συζήτηση για την ισόρροπη εκπροσώπηση των φύλων σε διευθυντικές θέσεις

Κατάφωρη παραβίαση δικαιωμάτων ο αποκλεισμός των τρανς από τον αθλητικό στίβο

Το Nemo και η non-binary ορατότητα

## Βίντεο
Αστυνομική βία και αυθαιρεσία - AtticaTv

Παρέμβαση στην εκδήλωση για τα 5 χρόνια από τη δολοφονία του Ζακ

Παρέμβαση στο δελτίο ειδήσεων του One Channel, για την ανάγκη της αναθεώρησης του Οικογενειακού Δικαίου

Παρέμβαση στον Αθήνα9.84 με αφορμή την καταδίκη της χώρας μας από το Ευρωπαϊκό Δικαστήριο των Δικαιωμάτων του Ανθρώπου για τη διαπόμπευση οροθετικών γυναικών συνανθρώπων μας και τη δημοσιοποίηση των προσωπικών στοιχείων τους το 2012.

Παρέμβαση για τη νομοθέτηση της Νομικής Αναγνώρισης Ταυτότητας Φύλου στην Κύπρο.

Ομιλία στην εκδήλωση του ΛΟΑΤΚΙ+ ΣΥΡΙΖΑ ΠΣ, με γενικό τίτλο «Δικαιοσύνη Παντού - Δικαιοσύνη για Όλα».

## Παραπομπές


Κατηγορία:Έλληνες ακτιβιστές δικαιωμάτων ΛΟΑΤ